tartuNLP/wikipedia-smugri-20251201 huggingface dataset:
Katela kihistik

Katela kihistik (inglise "Katela Member") on ordoviitsiumi ladestu Kallavere kihistu Pakerordi lademesse kuuluv kihistik. Seda hakkas esimesena määratlema Heljo Heinsalu aastal 1981.
Kihistiku stratotüüp on Mustjõe Vihula mõisakompleksis asuv kaldapaljand, kus paljandub ligi kaks ja pool meetrit liivakivi, millest ülemise osa moodustab Katela kihistik, alumised 70 cm aga Suurjõe kihistik. Kihistik on nime saanud Katela küla järgi.
Kihistik on Kallavere kihistu ülemine kihistik. Selle all lamab Suurjõe kihistik. Kihistiku moodustab helehall liivakivi, mis on erinevalt Suurjäe kihistiku paralleelsetest kihtidest põimjaskihiline. Ka sisaldab see ohtramalt detriiti, eriti perekonna "Obolus" kodade tükikesi.
Maardu kihistik

Maardu kihistik (inglise "Maardu Member") on ordoviitsiumi ja Kambriumi ladestu Kallavere kihistu kihistik. Seda hakkas esimesena määratlema Karl Müürisepp aastal 1958.
Kihistiku stratotüüp on Maardu fosforiidikaevandus, selle neostratotüüp aga Ülgase paljand. Kihistik on nime saanud Maardu küla järgi.
Kihistik on Kallavere kihistu alumine kihistik, sellel lasub Suurjõe kihistik. Kihistiku moodustab valkjas- või pruunikashall liivakivi, mis sisaldab vahekihtidena aleuroliiti või argilliiti. Kihistiku keskmise osa moodustab kohati fosforiidina kaevandatud konglomeraat. Erinevalt Suurõe kihistikust erineb Maardu kihistikus lisaks detriidile ka terveid karbijäänuseid.
Salantai kihistik

Salantai kihistik on ordoviitsiumi ladestu Pakerordi lademe kihistik. Seda hakkas esimesena eristama Vincentas Korkutis aastal 1971. Kihistik on nime saanud Salantai alevi järgi.
Kihistikku eristatakse kogu Leedu aladel. Maa loodeosas on selle suurim paksus 2,5 meetrit, Nemunase madalikul 1,2 meetrit, maa kesk- ja idaosas 0,5 meetrit. Eestis selle kivimeid ei esine.
Kihistiku stratotüüp on Salantai-1 puurauk, kus kihistiku kivimid esinevad 1888..1890 meetril.
Kihistik koosneb lõhestunud liivakivist, dolomiidiist ja savist, tsemendina esineb selles ka kipsi.
Jelnja

Jelnja on linn Venemaal Smolenski oblastis, Jelnja rajooni keskus. Asub 80 km Smolenskist idas Desna ülemjooksul.
Jelnjat on esmamainitud 1150. aastal. 
1776 sai linnaõigused. 1812. aasta isamaasõja ajal oli linn partisaniliikumise keskus.
1989. aasta rahvaloenduse andmetel oli linnas 9868 elanikku. 2018. aasta alguses oli Jelnjas 8993 elanikku.
Linnas on 144. motolaskurdiviisi staap.
Paluknė kihistik

Paluknė kihistik on ordoviitsiumi ladestu Pakerordi lademe kihistik. Seda hakkas esimesena eristama Jozuas Jacyna aastal 1991. Kihistik on nime saanud Skuodase rajooni Paluknė külade (Didžioji Paluknė ja Mažoji Paluknė) järgi.
Kihistikku eristatakse Leedu loodeosas; selle suurim paksus on 1,9 meetrit. Eestis selle kivimeid ei esine.
Kihistiku stratotüüp on Paluknė-1 puurauk, kus kihistiku kivimid esinevad 1855,1–1855,6 meetril. Lisastratotüübina on kasutatud Malūkai-1 puurauku, kus kihistiku kivimid esinevad 1814–1815,1 meetril.
Kihistiku moodustab tumehall või must lõhestunud lehekestena esinev bituumenjas argilliit, mis sisaldab ohtralt vilkusid.
Krotoszyn

Krotoszyn (saksa "Krotoschin") on linn Poolas Suur-Poola vojevoodkonnas, Krotoszyni maakonna ja Krotoszyni valla halduskeskus. Krotoszyn asub Ostrów Wielkopolskist umbes 26 km läänes ja Poznańist ligikaudu 87 km lõunakagus.
Krotoszyn sai linnaõigused 1415. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Krotoszyn Poola koosseisu tagasi.
Olav Karikosk

Olav Karikosk (kuni 26. novembrini 1937 Meinhard Klementsov; 5. juuni 1919 Jõhvi – 15. märts 1990 Tallinn) oli eesti kergejõustikutreener ja spordipedagoog.
Kõige edukam oli ta kesk- ja pikamaajooksjate treenerina. Tema õpilastena võistlesid olümpiamängudel Rein Tölp (1964) ja Raissa Ruus (1972) 800 m jooksus ning Euroopa meistrivõistlustel Tölp (1966) ja Toomas Turb (1982) 10 000 m jooksus. Lisaks on tema õpilased olnud Peeter Varrak, Erik Maasik, Ants Palmar, Villi Sudemäe, Valdek Apivala.
Temalt ilmus eesti keeles üle 150 treeningumetoodikaartikli, millest paarkümmend on ilmunud ka vene-, inglis-, saksa- ja soomekeelses spordiajakirjanduses.
Olav Karikosk lõpetas 1938. aastal Jõhvi gümnaasiumi ja 1939. aastal Tondi sõjakooli ning võitles Saksa sõjaväkke mobiliseerituna politseipataljoni rühmaülemana Narva rindel. 1947. aastal lõpetas ta Tartu Riikliku Ülikooli kehakultuuriteaduskonna.
1966. aastal kaitses ta väitekirja noorte keskmaajooksjate treeningumetoodikast. Moskvas pedagoogikakandidaadi kraad küll kinnitati, kuid EKP KK nõudel vastava diplomi väljaandmine poliitilistel põhjustel peatati.
1991. aastast korraldab Tallinna Tehnikaülikool tema auks mälestusjooksu (1000 m).
Miltu keel

Miltu keel on Afroaasia keelkonna Tšaadi keelte rühma kuuluv keel, mida räägivad Tšaadis Chari-Baguirmi piirkonnas elavad miltud.
Kõnelejate arv oli 1993. aasta andmetel 270.
Keele ISO 639-3 kood on mlj.
Ujumine 1904. aasta suveolümpiamängudel

Ujumine 1904. aasta suveolümpiamängudel Saint Louises toimus 4. kuni 7. septembrini. 1904. aasta olümpiamängudel võisteldi ujumises 10 alal ja osaleda said ainult mehed. Võistlustel osales 4 riiki 32 sportlasega. 1904. aasta ujumisvõistlus oli ainus kord olümpiaajaloos, kui võistlusdistantside pikkust mõõdeti jardides.
Lühike sprint, 50 jardi (45,72 m) oli esimest korda olümpiamängude kavas. 100 jardi (91,44 m) vabaujumine naasis pärast seda, kui 1900. aastal seda ei olnud kavas. 1000 ja 4000 meetrit asendati tunduvalt lühema 440 jardi (402,34 m) ja 1 miili (1609,34 m) distantsiga. 220 jardi (201,17 m) vabaujumine toimub teist korda järjest olümpiamängudel.
200 meetri seliliujumist lühendati 100 jardini (91,44 m) ja meeskondlik ujumine asendati 4 × 50 jardi (45,72 m)vabaujumisega. Takistusujumine ja allveeujumine kaotati, rinnuliujumine tegi oma olümpiadebüüdi 440 jardi (402,34 m). 
Kaugussukeldumine oli veealune sukeldumisvõistlus, mis toimus 1904. aasta suveolümpiaprogrammi sukeldumise osana. Võistlus toimus esmaspäeval, 5. septembril. See oli esimene kord, kui olümpiamängudel korraldati sukeldumisvõistlus. Võistles viis sukeldujat.
Kaugussukeldumises pidi vette hüpanud sportlane liikuma võimalikult kaugele ega tohtinud vees teha mingeid edasiminekut abistavaid liigutusi. Võistlejad sukeldusid basseini seisvast asendist ja nende läbitud vahemaad mõõdeti kas 60 sekundi möödumisel või siis, kui nende pea tuli vee pinnale, olenevalt sellest, kumb toimub varem. Kaugussukeldumist ei peetud järgmistel olümpiamängudel.
Tulemused.
50 jardi (45,72 m) vabaujumine.
&lt;br&gt;Finaal: 6. september 
&lt;br&gt;Osavõtjaid: 9
&lt;br&gt;Riike: 2
100 jardi (91,44 m) vabaujumine.
&lt;br&gt;Finaal: 5. september 
&lt;br&gt;Osavõtjaid: 9
&lt;br&gt;Riike: 2
220 jardi (201,17 m) vabaujumine.
&lt;br&gt;Finaal: 6. september 
&lt;br&gt;Osavõtjaid: 4
&lt;br&gt;Riike: 2
440 jardi (402,34 m) vabaujumine.
&lt;br&gt;Finaal: 7. september 
&lt;br&gt;Osavõtjaid: 4
&lt;br&gt;Riike: 2
880 jardi (804,67 m) vabaujumine.
&lt;br&gt;Finaal: 7. september 
&lt;br&gt;Osavõtjaid: 6
&lt;br&gt;Riike: 4
1 miili (1609,34 m) vabaujumine.
&lt;br&gt;Finaal: 6. september 
&lt;br&gt;Osavõtjaid: 7
&lt;br&gt;Riike: 4
100 jardi (91,44 m) seliliujumine.
&lt;br&gt;Finaal: 6. september 
&lt;br&gt;Osavõtjaid: 6
&lt;br&gt;Riike: 2
440 jardi (402,34) rinnuliujumine.
&lt;br&gt;Finaal: 6. september 
&lt;br&gt;Osavõtjaid: 4
&lt;br&gt;Riike: 2
4x50 jardi (4x45,72) vabaujumine.
&lt;br&gt;Finaal: 7. september 
&lt;br&gt;Osavõtjaid: 4 võistkonda
&lt;br&gt;Riike: 1
Kaugussukeldumine.
&lt;br&gt;Finaal: 5. september 
&lt;br&gt;Osavõtjaid: 5
&lt;br&gt;Riike: 1
Medalid.
 Korraldajariik
Ujumine 1908. aasta suveolümpiamängudel

Ujumine 1908. aasta suveolümpiamängudel toimus Londonis 11.–25. juulini. 1908. aasta olümpiamängudel võisteldi ujumises 6 alal ning osaleda said ainult mehed. Võistlustel osales 14 riiki 100 sportlasega. 
Need olid esimesed olümpiamängud, kus 100-meetrine bassein oli spetsiaalselt ehitatud (põhistaadioni kergejõustikuväljaku ovaalile). Varasemad olümpiavõistlused ujumises olid avatud vees (1896 – Vahemeri, 1900 – Seine'i jõgi, 1904 – tehisjärv). Võistlused toimusid esmaspäevast, 13. juulist 1908 kuni laupäeva, 25. juulini 1908.
Kõik kuus 1908. aasta ujumisala jäid olümpia ujumisprogrammi ja on pärast seda kõikide mängude kavas. 50 m, 200 m ja 800 m vabaujumise distantsid jäeti hiljem välja (ehkki 50 m ja 200 m vabaujumine naasevad hiljem), pikendati teateujumist 4 × 50 jardilt 4 × 200 m vabaujumiseni. 400 m rinnuliujumist lühendati 200 meetrini.
Kanada ja Soome esinesid esimest korda olümpiaujumises, Austria, Ungari ja USA jätkasid iga kord osalemist.
Tulemused.
100 m vabalt.
&lt;br&gt;Finaal: 20. juuli 
&lt;br&gt;Osavõtjaid: 34
&lt;br&gt;Riike: 12
&lt;br&gt;Maailmarekord: 1.05,8 (1905) Zoltán Halmay, Ungari 
400 m vabalt.
Finaalis püstitas Henry Taylor selle distantsi esimese ametliku maailmarekordi ajaga 5.36,8 minutit.
&lt;br&gt;Finaal: 16. juuli 
&lt;br&gt;Osavõtjaid: 25
&lt;br&gt;Riike: 10
&lt;br&gt;Olümpiarekord: 6.16,2 (*) (1904) Charles Daniels, (*) 440 yards (= 402.34 m)
&lt;br&gt;Olümpiavõitja 1904: 6.16,2 Charles Daniels, 
1500 m vabalt.
Taylor võiduaeg oli esimene rahvusvaheliselt tunnustatud ujumise maailmarekord sellel distantsil.
&lt;br&gt;Finaal: 25. juuli 
&lt;br&gt;Osavõtjaid: 19
&lt;br&gt;Riike: 8
&lt;br&gt;Olümpiarekord: 27.18,2(*) (1904) Emil Rausch, Saksamaa (*) 1 miil (1609.34 m)
&lt;br&gt;Olümpiavõitja 1904: 27.18,2 Emil Rausch, Saksamaa 
100 m selili.
Esimeses eelujumises püstitas Arno Bieberstein esimese olümpiarekordi ajaga 1.25,6 minutit. Esimeses poolfinaalis kordas ta oma aega ja finaalis parandas ta enda rekordit ajaga 1.24,6 minutiga. Finaalis saadud aeg oli selle distantsi esimene ametlik maailmarekord.
&lt;br&gt;Finaal: 17. juuli 
&lt;br&gt;Osavõtjaid: 21
&lt;br&gt;Riike: 11
&lt;br&gt;Olümpiarekord: 1.16,8 (*) (1904) Walter Brack, Saksamaa (*) 100 jardi (= 91.44 m)
&lt;br&gt;Olümpiavõitja 1904: 1.16,8 Walter Brack, Saksamaa
200 m rinnuli.
&lt;br&gt;Finaal: 18. juuli 
&lt;br&gt;Osavõtjaid: 27
&lt;br&gt;Riike: 10
4x200 m vabalt.
Suurbritannia võistkond ujus 2 poolfinaalis uue maailmarekordi ajaga 10.53,4.
&lt;br&gt;Finaal: 24. juuli 
&lt;br&gt;Osavõtjaid: 6 võistkonda
&lt;br&gt;Riike: 6
Medalid.
 Korraldajariik
Lõhislehine kurereha

Lõhislehine kurereha ("Geranium dissectum") on kurerehaliste sugukonda kurereha perekonda kuuluv taimeliik.
Taimed on lamavate, tõusvate või püstiste vartega, 15-40 cm kõrgused, üheaastased. Kroonlehed tipul pügaldunud, õied keskmiselt 6 mm läbimõõdus, lühiraolised (õieraag on nende alusel olevast lehest lühem), harali liht- ja näärmekarvadega. 
Looduslikult levinud peamiselt Euroopas, tulnukliigina peaaegu kõikjal maailmas (kosmopoliit). Eestis väga haruldane tulnukas põldudel (ilmselt levinud rapsi-, ristiku jt seemnetega), teede äärtes, prahipaikadel. Viimati leitud 2015. aastal Hiiu- ja Jõgevamaalt.
Pehme kurereha

Pehme kurereha ("Geranium molle") on kurerehaliste sugukonda kurereha perekonda kuuluv taimeliik.
Kirjeldus.
Pehme kurereha on väike, 5–20 cm kõrgune ühe- või kaheaastane rohttaim. Varred pehmete, rõhtsalt hoidvate lihtkarvadega ja ülaosas ka näärmekarvadega, mis annavad taimele muskuse nõrga lõhna. Varrelehed seitsmeti kuni üheksati sõrmlõhised. 
Õied asetsevad kahekaupa lehtedest pikematel varbadel. Õieraod ja -varvad tihedalt kaetud madalate näärmekarvadega ja pikemate rõhtsalt harevate lihtkarvadega. Kroonlehed 4–8 mm pikkused, roosakaslillad või kahvatupunased, pügaldunud tipuga, tupplehtedest pisut pikemad. 
Taim sarnaneb väga madala kurerehaga. Erinevalt madalast kurerehast on pehme kurereha õieraod ka lihtkarvadega (madalal kurerehal vaid madalate näärmekarvadega, tunnus näha ka palja silmaga) ning kroonlehed keskmiselt 3 mm pikkused.
Kasvukohad ja levik.
Üldlevilalt on pehme kurereha tsirkumpolaarne, levinud nii Euraasias kui ka Põhja-Ameerikas. Eestis jõuab osaareaali idapiirile, kasvades peamiselt läänesaartel. Uuemal ajal leitud ka Tallinna ümbrusest ja Tartumaalt. Levinud põlluäärtel, kuivadel niitudel ja karjamaadel, teede äärtes ja prahipaikadel.
Juunioride male maailmameistrivõistlused

Juunioride male maailmameistrivõistlused (inglise keeles "World Junior Chess Championship") on kuni 20-aastaste maletajate maailmameistrivõistlused males. 
Neid peetakse Rahvusvahelise Maleliidu (FIDE) egiidi all alates 1951. aastast. Aastatel 1951–1973 korraldati tiitlivõistlusi iga kahe aasta tagant, 1973. aastast toimuvad juunioride MM igal aastal. 1983. aastast peetakse naistele eraldi turniir.
1987. aastast korraldatakse meeste (lahtiseid) ja naiste turniiri koos samas paigas ja samal ajal. Mängitakse šveitsi süsteemis. Iga FIDE liige võib meistrivõistlustele saata ühe, korraldajariik kaks osavõtjat. 
Esimestel aastakümnetel sai juunioride MM-i võitja rahvusvahelise meistri (naiste turniiri võitja naiste rahvusvahelise meistri) nimetuse, tänapäeval antakse võidu eest vastavalt rahvusvahelise suurmeistri ja naiste suurmeistri nimetus. Teisele ja kolmandale kohale tulnud mängijad saavad vastavalt rahvusvahelise meistri ja naiste rahvusvahelise meistri nimetuse.
Maleajaloos on vaid neli maletajat, kes on tulnud nii juunioride kui ka absoluutseks maailmameistriks: Boriss Spasski, Anatoli Karpov, Garri Kasparov ja Viswanathan Anand. Ainsana naisjuunioride maailmameistritest on ka naiste maailmameistriks tulnud Zhu Chen.
Oktoobris 2019 peeti New Delhis järjekordsed juunioride maailmameistrivõistlused.
Juunioride maailmameistreid.
Lisaks Boriss Spasskile (1955), Anatoli Karpovile (1969), Garri Kasparovile (1980) ja Viswanathan Anandile (1987) on maailmameistriks tulnud Borislav Ivkov (1951), Helgi Grétarsson (1994), ainus kahekordne juunioride maailmameister Şəhriyar Məmmədyarov (2003, 2005), Ahmed Adly (2007), Lu Shanglei (2014), Aryan Tari (2017) ja paljud teised (kokku on aastatel 1951–2018 maailmameistriks tulnud 57 maletajat).
1981. aastal Méxicos tuli juunioride maailmameistriks Ognjen Cvitan, kes edestas hõbemedali võitnud Jaan Ehlvesti poole punktiga. Kolmanda koha sai Nigel Short.
1994. aastal Brasiilias Matinhoses toimunud juunioride MM-i lahtisel turniiril võitis Sofia Polgár hõbemedali (ta jäi maailmameistriks tulnud islandlasest Helgi Grétarssonist maha 0,5 punkti).
Madal kurereha

Madal kurereha ("Geranium pusillum") on kurerehaliste sugukonda kurereha perekonda kuuluv taimeliik.
Madal kurereha on väikesekasvuline, 5–40 cm kõrgune ühe- või kaheaastane rohttaim. Lehed seitsmeti kuni üheksati sõrmhõlmised või sõrmlõhised. Õied väikesed, roosad kuni lillakad, kroonlehed keskmiselt 3 mm pikkused, tupplehed umbes sama pikad.
Võib kergesti segi minna pehme kurerehaga, ent erinevalt temast on madala kurereha õieraod vaid madalate näärmekarvadega (pikad lihtkarvad puuduvad) ning õied on väiksemad.
Üldlevilalt Eurosiberi areaaliga. Eestis on tavalisem Lääne-, Põhja- ja Kagu-Eestis, Kesk-Eestis ja Viljandimaal pigem harva. Kasvab aedades ja põldudel umbohuna, teeservadel ja raudteetammidel, jäätmaadel.
Köögikubjas

"Köögikubjas" (inglise keeles "Ramsay's Kitchen Nightmares") on 2004. aastal Channel 4 eetrisse jõudnud teleseriaal staarkoka Gordon Ramsayga.
Igas sarja osas külastab Ramsay üht restorani ja püüab nädala jooksul selle tööd parandada.
Pürenee kurereha

Pürenee kurereha ("Geranium pyrenaicum") on kurerehaliste sugukonda kurereha perekonda kuuluv taimeliik.
Taim meenutab esmapilgul suurekasvulist ja suureõielist madalat kurereha. Mitmeaastane taim tugeva püstise risoomiga, varred 20-50 cm kõrged. Kroonlehed on kuni 10 mm pikkused, tupplehtedest kaks korda pikemad.
Eestis on kodunenud tulnukana ning ilmselt võib olla varem kasvatatud ka ilutaimena ja kultuurist metsistunud. Taimede uue levikuatlase andmetel rohkesti leiukohti Loode-Eestis ja Pärnu ümbruses, mujal väga harva.
Środa Wielkopolska

Środa Wielkopolska (kuni 1968. aastani Środa; saksa "Schroda") on linn Poolas Suur-Poola vojevoodkonnas, Środa Wielkopolska maakonna ja Środa Wielkopolska valla halduskeskus. Środa Wielkopolska asub Poznańi kesklinnast umbes 31 km kagus.
Asulat on esmamainitud 1228. aastal, linnaõigused sai tõenäoliselt 1261. aastal. 15. ja 16. sajandil oli Środa Wielkopolska kaubanduse ja käsitöö keskus, üks suuremaid linnu Suur-Poolas. Teise Poola jagamise tulemusel läks linn 1793. aastal Preisi kuningriigi võimu alla. Lühiajaliselt oli linn aastatel 1807–1815 Varssavi hertsogiriigi koosseisus. Raudteeühenduse sai Środa Wielkopolska 1876. aastal, 19. sajandi lõpus hakkas linnas arenema tööstus. Tagasi Poolale läks Środa Wielkopolska 1919. aastal.
Kościan

Kościan (saksa "Kosten") on linn Poolas Suur-Poola vojevoodkonnas, Kościani maakonna halduskeskus. Kościan asub Poznańi kesklinnast umbes 41 km edelas.
Kościan sai linnaõigused 13. sajandi teisel poolel, linnaõigusi kinnitas 1400. aastal Władysław II Jagiełło. Alates 1332. aastast oli Kościan kuningalinn.
Kirkpatrick MacMillan

Kirkpatrick MacMillan (2. september 1812 Keir, Dumfries and Galloway – 26. jaanuar 1878 Keir) oli šoti sepp, keda peetakse pedaalidega jalgratta leiutajaks.
Väidetavalt konstrueeris ta 1839. aastal jalgratta, millel olid raudrehvidega puust rattad, pööratav esiratas ja pedaalid, mis olid ühendatud tagaratta külge.
Kavlåsi loss

Kavlåsi loss (rootsi keeles "Kavlås slott") on loss Rootsis, mille peahoone valmis 1775. aastal.
Boston (Inglismaa)

Boston on sadamalinn Inglismaal Lincolnshire'i krahvkonnas.
Bostoni järgi on saanud nime Bostoni linn Ameerika Ühendriikides Uus-Inglismaal.
Jorge Cori

Jorge Moisés Cori Tello (sündinud 30. juulil 1995 Limas) on Peruu maletaja, rahvusvaheline suurmeister (2010). 
Cori sai suurmeistriks 15-aastaselt. Aasta varem oli ta saanud FIDE-lt rahvusvahelise meistri nimetuse. Ta tuli noorte maailmameistriks 2009. aastal U14- ja 2011. aastal U16-vanuseastmes. 2011. aastal Chennais võitis Cori juunioride maailmameistrivõistlustel kuldmedali .
Tema õde on naiste malesuurmeister Deysi Cori.
Alex Yermolinsky

Alex Yermolinsky (vene keeles Алексей Ермолинский "Aleksei Jermolinski"; sündinud 11. aprillil 1958 Leningradis) on vene päritolu Ameerika Ühendriikide maletaja, rahvusvaheline suurmeister (1992). 
Yermolinsky sai suurmeistriks 42-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne USA malemeister (1993, 1996). 2001. aastal tuli Yermolinsky Ameerika maailmajao malemeistriks.
Ta on abielus Leedust pärit naiste malesuurmeistri Kamilė Baginskaitėga.
Matthieu Cornette

Matthieu Cornette (sündinud 4. septembril 1985 Bègles'is) on prantsuse maletaja ja maletreener, rahvusvaheline suurmeister (2008). 
Cornette sai suurmeistriks 23-aastaselt 2008. aastal. 2016. aastal tuli ta Prantsusmaa malemeistriks.
Tegutseb ka treenerina. 2016. aastal sai FIDE-lt FIDE treeneri nimetuse.
Ta on abielus leedulannast naiste malesuurmeistri Deimantė Cornette'iga.
Aleksandr Grištšuk

Aleksandr Grištšuk (vene keeles Александр Игоревич Грищук; sündinud 31. oktoobril 1983 Moskvas) on vene maletaja, rahvusvaheline suurmeister (2000). 
Grištšuk sai suurmeistriks 16-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. 2009. aastal tuli Grištšuk Venemaa malemeistriks.
Jekaterinburgis peetud MM-i pretendentide turniiri (esimene ring peeti aprillis 2020, teine ring aprillis 2021) jäi Grištšuk kuuendaks (võitis Jan Nepomnjaštši).
Ta on abielus malesuurmeister Jekaterina Lagnoga, varem on ta olnud abielus ukraina malesuurmeistri Natalja Žukovaga.
Vladimir Lazarev

Vladimir Lazarev (vene keeles Владимир Лазарев; sündinud 5. juunil 1964 Saratovis) on vene päritolu Prantsusmaa maletaja ja maletreener, rahvusvaheline suurmeister (2000). 
1991. aastal sai Lazarev FIDE-lt rahvusvahelise meistri nimetuse. Suurmeistriks sai ta 36-aastaselt 2000. aastal. 
Tegutseb ka treenerina. On saanud FIDE-lt FIDE treeneri nimetuse.
Lazarev on abielus Lätist pärit naiste malesuurmeistri Anda Šafranskaga. 2000. aastast elavad nad Prantsusmaal.
Arkadij Naiditsch

Arkadij Naiditsch (sündinud 25. oktoobril 1985 Riias) on Aserbaidžaani maletaja, rahvusvaheline suurmeister (2001). 
Naiditsch sai suurmeistriks 15-aastaselt 2001. aastal. Kolm aastat varem oli ta FIDE-lt saanud rahvusvahelise meistri nimetuse. Ta on mänginud Läti ja Saksamaa eest, alates 2015. aastast esindab rahvusvahelistel malevõistlustel Aserbaidžaani.
Ta on abielus 2014. aastast naiste malesuurmeistri Yuliya Shvaygeriga.
Igor Bondarevski

Igor Zahharovitš Bondarevski (vene keeles Игорь Захарович Бондаревский; 12. mai 1913 Rostov Doni ääres – 14. juuni 1979 Pjatigorsk) oli Nõukogude Liidu maletaja ja maletreener ja malekohtunik, rahvusvaheline suurmeister (1950), kirimale suurmeister (1961), rahvusvaheline arbiiter (1954). 
Ta tuli 1940. aastal NSV Liidu malemeistriks ja sai NSV Liidu suurmeistri nimetuse. 
1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Bondarevski oli üks neist, kes sai selle nimetuse kohe samal aastal.
Bondarevski pääses mängima 1948. aastal maailmameistrivõistluste tsoonidevahelisel turniirile Saltsjöbadenis, kus ta jäi jagama 6.–9. kohta ja edasi pretendentide turniirile ei kvalifitseerunud. 
Bondarevski oli Boriss Spasski treener tema MM-i tiitlimatšide aegu.
Ta oli abielus naiste malesuurmeistri Valentina Kozlovskajaga.
Pavel Tregubov

Pavel Tregubov (vene keeles Павел Владимирович Трегубов; sündinud 21. detsembril 1971 Krasnodaris) on vene maletaja ja maletreener, rahvusvaheline suurmeister (1994), FIDE vanemtreener (2012). 
Tregubov sai suurmeistriks 23-aastaselt 1994. aastal. Aasta varem oli ta FIDE-lt saanud rahvusvahelise meistri nimetuse. 2000. aastal tuli Tregubov Euroopa malemeistriks.
Koos 43 teise Venemaa tippmaletajaga allkirjastas ta avaliku kirja Vladimir Putinile, milles protesteeriti Venemaa sissetungi vastu Ukrainasse.
Ta on abielus malesuurmeister Aleksandra Kostenjukiga.
Vassõl Ivantšuk

Vassõl Ivantšuk (ukraina keeles Василь Михайлович Іванчук; sündinud 18. märtsil 1969 Kopõtšõntsis Ternopili oblastis) on ukraina maletaja, rahvusvaheline suurmeister (1988). 
Ivantšuk sai suurmeistriks 19-aastaselt 1988. aastal. Aasta varem oli ta FIDE-lt saanud rahvusvahelise meistri nimetuse. 
1989. aastal võitis ta Bieli suurmeistrite turniiri.
Ivantšuk tuli 2004. aastal Antalyas Euroopa malemeistriks. 2002. aastal kaotas Ivantšuk Moskvas toimunud FIDE maailmameistrivõistluste turniiri finaalis Ruslan Ponomarjovile.
Ivantšuk on olnud abielus naiste malesuurmeistri Alissa Galljamovaga.
Mikroteenused

Mikroteenused on tarkvaraarendamise tehnika - teenusorienteeritud arhitektuuri stiili variant – mis struktureerib rakenduse lõdvalt sidestatud teenuste kogumina. Mikroteenuste arhitektuuris on teenused tehtud detailseks ja protokollid on kergekaalulised. Rakenduse väiksemateks osadeks jaotamise eelis on modulaarsuse võimaldamine, mistõttu saab seda lihtsamini mõista, arendada, testida ning muuta vastupidavamaks arhitektuuri erosioonile. Mikroteenused võimaldavad paralleelset arengut, andes väikestele autonoomsetele tiimidele võimaluse arendada oma enda vastavaid teenuseid. Mikroteenustepõhised arhitektuurid võimaldavad pidevvalmidust.
Sissejuhatus.
Kuigi ametlikku definitsiooni mikroteenuste kohta ei ole, on informaatikamaailmas ajapikku kujunenud konsensuslik vaade. Tihtipeale loetakse defineerivateks omadusteks järgmisi karakteristikuid:
Mikroteenus pole kiht monoliitses rakenduses, vaid pigem eraldiseisev osa ärifunktsionaalsusest selgete liidestustega ja võib läbi omaenda sisemiste komponentide rakendada kihilist arhitektuuri. Strateegilisest perspektiivist järgib mikroteenuste arhitektuur põhimõtet "Tee ühte asja, aga tee seda hästi." Briti tarkvaraarendaja ja informaatik Martin Fowler kirjeldab mikroteenustepõhist arhitektuuri järgnevate omaduste kaudu:
On võrdlemisi tavaline, et sellist arhitektuuristiili kohandatakse pilvepõhistele rakendustele ja rakendustele, mis kasutavad kergekaalulist struktureeritud väljalaskmist.
Keeleline lähenemine.
Keeleline lähenemine mikroteenuste arendamisel keskendub programmeerimiskeele, mis saaks mikroteenust esitada kui ühtset tarkvaramoodulit. Efektiivsust saab määrata projekti arhitekteerimise ja rakendamise tasakaalustatuse järgi. Üheks seda rolli täitma pidavaks keeleks on Jolie.
Arvutusteadus

Arvutusteadus (ka teaduslik arvutamine) on kiiresti arenev multidistsiplinaarne teadusharu, mis kasutab arenenud arvutusvõimekusi keerulistest ülesannetest arusaamiseks ja nende lahendamiseks. See on teadusala, mis hõlmab mitmeid teadusharusid, aga mille keskmeks on mudelite arendamine ja simuleerimine loomulike süsteemide mõistmiseks.
Praktikas on see üldiselt arvutisimulatsiooni ning teiste arvutusmatemaatikast ja informaatikast pärit arvutuslike ülesannete rakendus erinevate teadusharude ülesannete lahendamiseks. Arvutusteadus erineb teoreetilistest ja laboratoorsetest eksperimentidest, mis on tavalised teaduse ja tehnika uurimismeetodid. Arvutusteaduse meetod on mõista temaatikat peamiselt arvutites käitatud matemaatiliste mudelite abil. Teadlased ja insenerid arendavad arvutiprogramme ja rakendustarkvara, mis loovad uuritavatest süsteemidest mudelid ning kasutavad neid programme erinevate sisestatavate parameetrite komplektidega. Arvutusteaduse sisuks on arvuliste algoritmide ja/või arvutusliku matemaatika rakendamine. Mõnel juhul nõuavad sellised arvutused väga suurt arvutuste hulka ja neid viiakse tihtipeale läbi superarvutite või hajusarvutuste platvormidel.
Arvutusteadlane.
Terminit "arvutusteadlane" kasutatakse kirjeldamaks kedagi, kes valdab arvutusteadust. Arvutusteadlaseks on reeglina teadlane, insener või rakendusmatemaatik, kes kasutab kõrge võimsusega arvutamist erinevatel viisidel, et arendada omaenda rakenduslikke füüsika, keemia või inseneriteaduse harusid.
Arvutusteadust peetakse tänapäeval üldiselt kolmandaks teadusmeetodiks, täiendades eksperimente/vaatlust ja teooriat. Arvutusteadlane peaks olema suuteline
Arvutusteaduste rakendamine.
Arvutusteadusi rakendatakse näiteks
Aasta noorsootöötaja

Aasta noorsootöötaja on aunimetus, mida annab kord aastas välja Haridus- ja Noorteamet koostöös Haridus- ja Teadusministeeriumiga. Aasta noorsootöötaja kuulutatakse välja noortevaldkonna tegijate tunnustuskonkursil, mille eesmärk on esile tõsta noorsootöösse panustanud ning noortevaldkonda edendanud inimesi ja organisatsioone ning silmapaistvamaid ja olulisemaid algatusi, millel on oluline mõju kohalikul, maakondlikul, üleriigilisel või rahvusvahelisel tasandil. Kuni 2020. aastani kuulutas aasta noorsootöötaja välja Eesti Noorsootöö Keskus.
Aleuaadid

Aleuaadid (vanakreeka keeles Άλευάδαι) oli Vana-Kreeka aristokraatlik suguvõsa Tessaaliast.
Aleuaadid valitsesid Larissas ja linna ümbruses. Aristotelese ja Plutarchose järgi olevat Aleuas I (Aleuas Punane) loonud Tessaalia liidu poliitilise ja sõjalise korra. Hiljem olid mitmed suguvõsa esindajad liidu kõrgeimal ametikohal ("tagos", "tageia"). Herodotose (7,6; 130; 9,58) järgi võtsid Aleuaadid ühendust Xerxes I-ga, et ärgitada teda Kreekasse sisse tungima. Kreeka-Pärsia sõdade ajal võitles osa suguvõsast pärslaste poolel.
Alates aastast 404 eKr määras poliitikat Tessaalias konflikt Aleuaadide ja Pherai türannide vahel. Ka selle käigus püüdsid Aleuaadid saada võõrast abi, algul pärslastelt, hiljem ka makedoonlastelt. Philippos II sekkus ajavahemikus 356–349 eKr korduvalt konflikti ning saavutas lõpuks Pherai türannide üle võidu. Hiljem aga liitis ta Tessaalia oma võimualuse maaga. Tänuks toetuse eest said paljud Aleuaadid tetrarhi ameti. Tessaalias jäi veel kauaks ajaks määravaks üksikute suguvõsade meelevaldne valitsemine.
Kiichi Miyazawa

Kiichi Miyazawa (jaapani keeles 宮澤 喜一 "Miyazawa Kiichi", 8. oktoober 1919 Fukuyama – 28. juuni 2007 Tōkyō) oli Jaapani poliitik, aastatel 1991–1993 Jaapani peaminister.
Andrés Fernández Moreno

Andrés Eduardo Fernández Moreno (sündinud 17. detsembril 1986 Murcias) on Hispaania jalgpallur, kes mängib väravavahina Hispaania esiliiga klubis Huesca.
Klubikarjääri jooksul on ta mänginud Hispaania klubides Osasuna, Huesca, Granada ja Villarreal. Huescas on ta mänginud aastatel 2010–2011 ja alates 2020. aastast. Hooajal 2014–15 mängis ta Portugali kõrgliiga klubis Porto.
Palm (perekonnanimi)

Palm on perekonnanimi.
2019. aasta 1. jaanuari seisuga oli Eestis perekonnanimi Palm 880 inimesel: 398 mehel ja 482 naisel. Perekonnanimede levikult on Palm 93. kohal (meeste puhul 97. kohal ja naiste puhul 86. kohal). Nimi on levinuim Võru maakonnas, kus neid on 10 000 elaniku kohta 19,7.
Mario Gaspar Pérez

Mario Gaspar Pérez Martínez (sündinud 24. novembril 1990 Noveldas) on Hispaania jalgpallur, kes mängib paremkaitsjana Inglismaa esiliigaklubis Watford.
Kogu klubikarjääri esimese poole mängis ta Hispaania klubis Villarreal. Villarreali põhimeeskonnas debüteeris ta 2009. aastal.
2022. aasta juulis sõlmis ta lepingu Watfordiga.
Aastatel 2008–2011 mängis Mario Gaspar Hispaania noortekoondistes. Debüüdi Hispaania jalgpallikoondises tegi ta 12. oktoobril 2015 EM-i valikmängus Ukraina vastu ning ta lõi mängu ainsa värava, tuues Hispaaniale 1:0 võidu.
Kagate keel

Kagate keel on Hiina-Tiibeti keelkonna Tiibeti-Birma keelte tiibeti harusse kuuluv keel, mida emakeelena räägivad kagated Nepalis.
Kagated eelistavad endi kohta nimetust sjubad (Syuba) ja sjuba keel. Lähim sugulaskeel on jolmo keel. 
Kagate keeles on 36 konsonantfoneemi, 5 vokaalfoneemi ja 2 tooni.
Vicente Iborra

Vicente Iborra de la Fuente (sündinud 16. jaanuaril 1988 Moncadas) on Hispaania jalgpallur, kes mängib kaitsva poolkaitsjana Kreeka kõrgliigaklubis Olympiakós.
Ta alustas klubikarjääri Levantes, mille põhimeeskonnas debüteeris ta Hispaania kõrgliigas 2008. aastal. Aastatel 2013–2017 mängis ta Sevillas, kellega võitis kolm korda UEFA Euroopa Liiga, ja aastatel 2017–2019 Inglismaa Premier League'i klubis Leicester City. 2019. aasta jaanuaris liitus ta Hispaania kõrgliigaklubiga Villarreal, kellega võitis ta Euroopa Liiga hooajal 2020/21. Hooajal 2022/23 mängis Iborra laenulepingu alusel Villarrealist taas Levantes.
2023. aasta juulis sõlmis ta lepingu Olympiakósega.
Moi Gómez

Moisés Gómez Bordonado (tuntud ka kui Moi Gómez; sündinud 23. juunil 1994 Rojaleses) on Hispaania jalgpallur, kes mängib ründava poolkaitsjana Hispaania kõrgliigaklubis Osasuna.
2010. aastal liitus ta Villarrealiga. Klubi põhimeeskonnas debüteeris ta 2011. aastal. Hooajal 2015–2016 mängis ta laenul Getafes. Seejärel liitus ta Sporting de Gijóniga, kus mängis kaks hooaega. 2018. aasta jaanuaris suundus ta laenule Hispaania esiliigaklubisse Huesca. Pärast seda, kui Huesca Hispaania kõrgliigasse tõusis, jäi Gómez Huescasse laenule ka hooajaks 2018–2019. 2019. aasta juulis naasis ta Villarreali, sõlmides klubiga nelja-aastase lepingu.
2022. aasta juulis sõlmis ta viieaastase lepingu Osasunaga.
Samuel Chukwueze

Samuel Chimerenka Chukwueze (sündinud 22. mail 1999 Umuahias) on Nigeeria jalgpallur, kes mängib äärepoolkaitsjana Itaalia kõrgliigaklubis AC Milan ja Nigeeria jalgpallikoondises.
2017. aastal liitus ta Hispaania klubiga Villarreal. Klubi põhimeeskonnas debüteeris ta 2018. aasta septembris.
2023. aasta juulis sõlmis ta viieaastase lepingu AC Milaniga.
2015. aastal tuli ta Nigeeria kuni 17-aastaste koondisega noorte maailmameistriks. Chukwueze lõi turniiril kokku kolm väravat.
Debüüdi Nigeeria jalgpallikoondises tegi Chukwueze 20. novembril 2018 sõprusmängus Uganda vastu. Koondisekarjääri esimese värava lõi ta 10. juulil 2019 Aafrika rahvaste karikavõistluste veerandfinaalis Lõuna-Aafrika Vabariigi vastu.
2022. aasta Aafrika rahvaste karikavõistluste teises alagrupimängus lõi ta värava Sudaani vastu.
Ujumine 1912. aasta suveolümpiamängudel

Ujumine 1912. aasta suveolümpiamängudel toimus Stockholmis laupäevast 6. juulist kuni reedeni 12. juulini. 1912. aasta olümpiamängudel võisteldi ujumises 9 alal ja osaleda said nii mehed, kui ka esimest korda naised. Otsuse naiste osalemise kohta 5. olümpiamängude ujumisvõistlustel tegi ROK ühehäälselt 1910. aastal Luxembourgis toimunud üheteistkümnendal istungjärgul. Mehed selgitasid olümpiavõitjad 7 alal ja naised 2 alal Võistlustel osales 17 riiki 120 sportlasega. 
Ujumisvõistlused toimusid Stockholmi sadamasse ehitatud 100 m basseinis. Edukaim maa ujumisvõistlustel oli Saksamaa, kes võitis 7 medalit, sealhulgas 2 kulda, kolm hõbedat ja 3 pronksi.
Tulemused.
Mehed.
100 m vabalt.
&lt;br&gt;Finaal: 10. juuli 
&lt;br&gt;Osavõtjaid: 34
&lt;br&gt;Maailmarekord: 1.02,4 (1912) Kurt Bretting, 
&lt;br&gt;Olümpiarekord: 1.05,6 (1908) Charles Daniels, 
&lt;br&gt;Olümpiavõitja 1908: 1.05,6 Charles Daniels, 
400 m vabalt.
&lt;br&gt;Finaal: 14. juuli 
&lt;br&gt;Osavõtjaid: 26
&lt;br&gt;Riike: 13
&lt;br&gt;Maailmarekord: 5.28,4 (1912) Béla Las-Torres, Ungari
&lt;br&gt;Olümpiarekord: 5.36,8 (1908) Henry Taylor, 
&lt;br&gt;Olümpiavõitja 1908: 5.36,8 Henry Taylor, 
1500 m vabalt.
&lt;br&gt;Finaal: 10. juuli 
&lt;br&gt;Osavõtjaid: 19
&lt;br&gt;Riike: 11
&lt;br&gt;Maailmarekord: 22.48,4 (1908) Henry Taylor, 
&lt;br&gt;Olümpiarekord: 22.48,4 (1908) Henry Taylor, 
&lt;br&gt;Olümpiavõitja 1908: 22.48,4 Henry Taylor, 
100 m selili.
&lt;br&gt;Finaal: 13. juuli 
&lt;br&gt;Osavõtjaid: 18
&lt;br&gt;Riike: 7
&lt;br&gt;Maailmarekord: 1:15.6 (1912) Otto Fahr, Saksamaa 
&lt;br&gt;Olümpiarekord: 1.24,6 (1908) Arno Bieberstein, Saksamaa 
&lt;br&gt;Olümpiavõitja 1908: 1.24,6 Arno Bieberstein, Saksamaa 
200 m rinnuli.
&lt;br&gt;Finaal: 12. juuli 
&lt;br&gt;Osavõtjaid: 24
&lt;br&gt;Riike: 11
&lt;br&gt;Maailmarekord: 3.00,8 (1910) Félicien Courbet, 
&lt;br&gt;Olümpiarekord: 3.09,2 (1908) Frederick Holman, 
&lt;br&gt;Olümpiavõitja 1908: 3.09,2 Frederick Holman, 
400 m rinnuli.
&lt;br&gt;Finaal: 12. juuli 
&lt;br&gt;Osavõtjaid: 17
&lt;br&gt;Riike: 10
&lt;br&gt;Olümpiarekord: 7.23,6 (*) (1904) Georg Zacharias, 
Saksamaa (*) 440 jardi (= 402.34 m)
&lt;br&gt;Olümpiavõitja 1904: 7.23,6 Georg Zacharias, Saksamaa 
4x200 m vabalt.
&lt;br&gt;Finaal: 15. juuli 
&lt;br&gt;Osavõtjaid: 5 võistkonda
&lt;br&gt;Riike: 5
&lt;br&gt;Maailmarekord: 10.53,4 (1908) &lt;br&gt;William Foster,&lt;br&gt;Paul Radmilovic,&lt;br&gt;John Derbyshire,&lt;br&gt;Henry Taylor 
&lt;br&gt;Olümpiarekord: 10.53,4 (1908) &lt;br&gt;William Foster,&lt;br&gt;Paul Radmilovic,&lt;br&gt;John Derbyshire,&lt;br&gt;Henry Taylor 
&lt;br&gt;Olümpiavõitja 1908: 10.53,4 &lt;br&gt;William Foster,&lt;br&gt;Paul Radmilovic,&lt;br&gt;John Derbyshire,&lt;br&gt;Henry Taylor
Naised.
100 m vabalt.
Neljandas eelujumises ujus Fanny Durack Australaasiast uue maailmarekordi ajaga 1.19,8.
&lt;br&gt;Finaal: 12. juuli 
&lt;br&gt;Osavõtjaid: 27
&lt;br&gt;Riike: 8
&lt;br&gt;Maailmarekord: 1.20,6 (1912) Daisy Curwen, 
4x100 m vabalt.
&lt;br&gt;Finaal: 15. juuli 
&lt;br&gt;Osavõtjaid: 4 võistkonda
&lt;br&gt;Riike: 4
Medalid.
 Korraldajariik
Gerard Moreno

Gerard Moreno Balagueró (sündinud 7. aprillil 1992 Santa Perpètua de Mogodas) on Hispaania jalgpallur, kes mängib ründajana Hispaania kõrgliiga klubis Villarreal ja Hispaania jalgpallikoondises.
Klubikarjäär.
Ta liitus Villarrealiga esimest korda 2010. aastal. Klubi põhimeeskonnas debüteeris ta 2012. aastal. Hooajal 2013–2014 mängis ta laenul Hispaania esiliiga klubis Mallorca. Hooajal mängis ta taas Villarrealis. Seejärel liitus ta 2015. aastal Espanyoliga, kelle ridades mängis ta Hispaania kõrgliigas kokku kolm hooaega. Hooajal 2017–18 lõi ta Hispaania kõrgliigas 16 väravat.
2018. aasta juunis naasis Moreno Villarreali. Hooajal 2019–20 ta Hispaania kõrgliigas 18 väravat ja oli sellega sel hooajal enim väravaid Hispaania kõrgliigas löönud Hispaania mängija.
26. mail 2021 toimunud UEFA Euroopa Liiga hooaja 2020–21 finaalis lõi ta värava Manchester Unitedi vastu. Villarreal võitis lõpuks penaltiseeria järel. Samal hooajal lõi Moreno Hispaania kõrgliigas 23 väravat ning oli teist hooaega järjest resultatiivseim Hispaania mängija.
Koondisekarjäär.
Hispaania jalgpallikoondises tegi Moreno debüüdi 15. oktoobril 2019 EM-i valikmängus Rootsi vastu. Koondisekarjääri esimese värava lõi ta sama aasta 15. novembril EM-i valikmängus Malta vastu.
Javier Ontiveros

Javier Ontiveros Parra (sündinud 9. septembril 1997 Marbellas) on Hispaania jalgpallur, kes mängib äärepoolkaitsjana Hispaania kõrgliiga klubis Villarreal.
Ta alustas klubikarjääri Málagas, millega liitus 2010. aastal. Klubi põhimeeskonnas debüteeris ta 2015. aastal. Hooaja 2017–2018 teises pooles mängis ta laenul Hispaania esiliiga klubis Valladolidi Real.
2019. aasta augustis sõlmis Ontiveros viieaastase lepingu Villarrealiga.
Carlos Bacca

Carlos Arturo Bacca Ahumada (sündinud 8. septembril 1986 Puerto Colombias) on Colombia jalgpallur, kes mängib ründajana Hispaania kõrgliiga klubis Granada.
Ta alustas klubikarjääri 2007. aastal Colombia klubis Atlético Junior, kellega tuli 2010. aasta kevadhooajal ja 2011. aasta sügishooajal Colombia meistriks.
2011. aasta suundus ta Euroopasse, liitudes Belgia kõrgliiga klubiga Club Brugge. Hooajal 2012–13 lõi ta liigas 25 väravat, millega oli sel hooajal liiga suurim väravakütt. Samal hooajal valiti ta Belgia kõrgliiga hooaja parimaks mängijaks.
Seejärel mängis ta aastatel 2013–2015 Hispaania jalgpalliklubis Sevilla, kellega võitis kahel korral UEFA Euroopa Liiga, ja aastatel 2015–2017 Itaalia kõrgliiga klubis AC Milan, kellega võitis 2016. aastal Itaalia superkarika. 2017. aastal suundus ta laenule Villarreali, kellega sõlmis järgmisel hooajal püsiva lepingu. Hooajal 2020–21 võitis ta Villarreali Euroopa Liiga.
2021. aasta juulis sõlmis ta lepingu Granadaga.
Debüüdi Colombia jalgpallikoondises tegi Bacca 11. augustil 2010 sõprusmängus Boliivia vastu, lüües selles mängus ka koondisekarjääri esimese värava. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol ja 2018. aasta maailmameistrivõistlustel.
Yona Kosashvili

Yona Kosashvili (sündinud 3. juulil 1970 Thbilisis) on Iisraeli maletaja ja kirurg, rahvusvaheline suurmeister (1994). 
Kosashvili elab 1972. aastast Iisraelis. Ta töötab Rehovotis asuvas Kaplani Meditsiinikeskuses ortopeedia osakonna juhatajana ja professorina. 
Malesuurmeistriks sai ta 24-aastaselt 1994. aastal. Neli aastat varem oli ta FIDE-lt saanud rahvusvahelise meistri nimetuse. 1995. aastal kuulus Kosashvili maailmas saja tugevama maletaja hulka.
Kosashvili abiellus 1999. aastal naiste malesuurmeistri Sofia Polgáriga.
Elshan Moradi

Elshan Moradi Abadi (sündinud 22. mail 1985 Teheranis) on iraani päritolu Ameerika Ühendriikide maletaja, rahvusvaheline suurmeister (2005). 
Moradi sai suurmeistriks 20-aastaselt 2005. aastal. Aasta varem oli ta FIDE-lt saanud rahvusvahelise meistri nimetuse. 2001. aastal tuli ta Iraani malemeistriks. 
2017. aastast esindab Moradi rahvusvahelistel malevõistlustel Ameerika Ühendriike.
Ta on abielus naiste malesuurmeistri Sabina-Francesca Foisoriga.
Ahmed Adly

Ahmed Adly (sündinud 18. veebruaril 1987 Kairos) on Egiptuse maletaja, rahvusvaheline suurmeister (2005). 
Adly sai suurmeistriks 18-aastaselt 2005. aastal. Neli aastat varem oli ta FIDE-lt saanud rahvusvahelise meistri nimetuse. Ta on kolmekordne Aafrika malemeister (2005, 2011, 2019). 2007. aastal tuli ta Jerevanis juunioride maailmameistriks.
Hjörvar Steinn Grétarsson

Hjörvar Steinn Grétarsson (sündinud 29. mail 1993 Reykjavikis) on islandi maletaja, rahvusvaheline suurmeister (2013). 
Suurmeistriks sai ta 20-aastaselt 2013. aastal. Aasta varem oli ta FIDE-lt saanud rahvusvahelise meistri nimetuse. 
Grétarsson on mänginud Islandi võistkonna koosseisus neljal maleolümpial (2010–2016).
Helgi Grétarsson

Helgi Dagbjartur Áss Grétarsson (sündinud 18. veebruaril 1977 Reykjavikis) on islandi maletaja, rahvusvaheline suurmeister (1994). 
Helgi Grétarsson tuli 17-aastaselt 1994. aastal Brasiilias Matinhoses juunioride maailmameistriks. Tiitliga kaasnes FIDE suurmeistri nimetus. 
Ta on abielus naiste malesuurmeistri Lenka Ptácníkovága.
Aleuas I

Aleuas I ehk Aleuas Punane ehk Aleuas Punapea (Ἀλεύας ὁ Πυρρός; tõenäoliselt 6. sajandi keskpaigast teise pooleni eKr), Archedike poeg, oli 
Vana-Kreekas Tessaalias Larissas valitsenud Aleuaadide suguvõsa poollegendaarne esiisa.
Nagu kõiki Tessaalia tähtsaid suguvõsasid, peeti ka Aleuase suguvõsa Heraklese järglasteks tema poja Thessalose kaudu. Aleuas ise olevat omandanud jumalate soosingu ühe draakoni kaudu, kes temasse armus, kui ta karjatas lambakarja Ossa mäe nõlvadel. Draakon olevat suudelnud tema juukseid, lakkunud tema nägu ja talle kingitusi teinud. Aleuase uhke ja ohjeldamatu iseloomu pärast olevat isa teda põlanud, onu aga salaja toetanud. Kui isa tahtis, et Delfi oraakel vastaks liisutõmbamise kaudu küsimusele Tessaalia kuningavõimu kohta, oli onu salaja püütiale sokutanud Aleuase nimega liisu, nii et leidis kinnitust jumalate tahe tema kasuks. Isa esitas protesti, aga püütia tõmbas teist korda liisu "punapäine mees, Archedike poeg".
Aristotelese pärines Tessaalia liidu kaitsekorraldus Aleuaselt. Selle järgi jaotati Tessaalia neljaks kaitseringkonnaks ehk tetraadiks ("tetras") – Thessaliotiseks, Phthiotiseks, Pelasgiotiseks ja Hestiaiotiseks, mis omakorda jaotati mõisateks ("kleroi"). Kriisi korral pidi iga "kleros" välja panema 40 ratsanikku ja 80 hopliiti või peltasti. Liidu ühendatud väe juhtimiseks loodi mittepärilik "tagos"e ametikoht, mida Aleuas esimesena täitis. Teiselt poolt omistatakse Tessaalia kaitsekorralduse sisseseadmine ka Krannoni dünastile Skopas I-le.
Tema poeg oli tõenäoliselt Simos, kes oli Aleuas II isa.
Nguyễn Ngọc Trường Sơn

Nguyễn Ngọc Trường Sơn (sündinud 23. veebruaril 1990 Rạch Giás) on vietnami maletaja, rahvusvaheline suurmeister (2005). 
2000. aastal tuli Nguyễn Hispaanias Oropesa del Maris noorte maailmameistriks U10-vanuseastmes. Suurmeistriks sai ta 14-aastaselt 2005. aastal. Kolm aastat varem oli ta FIDE-lt saanud rahvusvahelise meistri nimetuse. 
Ta on abielus naiste malesuurmeistri Phạm Lê Thảo Nguyêniga.
Bartosz Soćko

Bartosz Soćko (sündinud 10. novembril 1978 Piasecznos) on poola maletaja ja maletreener, rahvusvaheline suurmeister (1999), FIDE vanemtreener (2015). 
Soćko sai suurmeistriks 21-aastaselt 1999. aastal. Neli aastat varem oli ta FIDE-lt saanud rahvusvahelise meistri nimetuse. 
2006. aastal võitis Biel Openi. 
2008. aastal tuli Soćko Poola malemeistriks. Poola võistkonna koosseisus on ta mänginud kuuel maleolümpial (2000–2010).
Soćko on abielus malesuurmeister Monika Soćkoga.
Laurent Fressinet

Laurent Fressinet (sündinud 30. novembril 1981 Daxis) on prantsuse maletaja, rahvusvaheline suurmeister (2000). 
Fressinet sai suurmeistriks 19-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne Prantsusmaa malemeister (2010, 2014). 2012. aastal Plovdivis toimunud Euroopa meistrivõistlustel võitis ta hõbemedali.
Fressinet on abielus 2006. aastast malesuurmeister Almira Skripchenkoga.
Joël Lautier

Joël Lautier (sündinud 12. aprillil 1973 Torontos) on prantsuse maletaja ja maletreener, rahvusvaheline suurmeister (1990), FIDE vanemtreener (2006). 
Lautier tuli 1986. aastal San Juanis noorte maailmameistriks U14-vanuseastmes. 1988. aastal võitis ta 15-aastaselt Adelaide'is juunioride maailmameistrivõistlused. Tiitliga kaasnes FIDE-lt rahvusvahelise meistri nimetus. 
Suurmeistriks sai Lautier 17-aastaselt 1990. aastal. 
Ta on kahekordne Prantsusmaa malemeister (2004, 2005). 
Aastatel 1997–2002 oli Lautier abielus malesuurmeister Almira Skripchenkoga.
Christopher Repka

Christopher Repka (sündinud 6. oktoobril 1998 Stará Ľubovňas) on slovaki maletaja, rahvusvaheline suurmeister (2018). 
Repka sai suurmeistriks 20-aastaselt 2018. aastal. Kaks aastat varem oli ta FIDE-lt saanud rahvusvahelise meistri nimetuse. 2017. aastal tuli ta Slovakkia malemeistriks.
Tema vanemad on samuti maletajad: ema on naiste malesuurmeister Eva Repková ja isa liibanonlasest rahvusvaheline meister Fadi Eid.
Richárd Rapport

Richárd Rapport (sündinud 25. märtsil 1996 Szombathelys) on ungari maletaja, rahvusvaheline suurmeister (2010). 
Rapport sai suurmeistriks 14-aastaselt 2010. aastal. Aasta varem oli ta FIDE-lt saanud rahvusvahelise meistri nimetuse. 
2017. aastal tuli ta Ungari malemeistriks.
Juunis-juulis 2022 Madridis peetud MM-võistluste tiitlipretendentide turniiril jäi Rapport kaheksandaks (võitis Jan Nepomnjaštši).
Ta abiellus 2016. aastal serblannast naiste malesuurmeistri Jovana Rapportiga.
Robert Fontaine

 Robert Fontaine (sündinud 18. novembril 1980 Pariisis) on Šveitsi maletaja, rahvusvaheline suurmeister (2002). 
Fontaine sai suurmeistriks 22-aastaselt 2002. aastal. Viis aastat varem oli ta FIDE-lt saanud rahvusvahelise meistri nimetuse. Ta mängis kuni 2016. aastani Prantsusmaad ja aastatel 2016–2018 Monacot esindades. Alates 2018. aastast esindab Fontaine rahvusvahelistel malevõistlustel Šveitsi. 
2004. aastal mängis ta Mallorcal Prantsusmaa võistkonna koosseisus maleolümpial.
September 2019

September 2019, kroonika.
2019. aasta september algas pühapäeval ja lõppes 30 ööpäeva hiljem esmaspäeval.
Abaco saared

Abaco saared on Bahama saarte hulka kuuluv väike saarestik, mille moodustavad Great Abaco ja Little Abaco ning hulk väiksemaid laide. Saarte kogupindala on 2009 km² ja elanike arv umbes 17 000. Saartel asub 7 Bahama kohalikku omavalitsust 31st.
Bahama iseseisvumisel 1973. aastal soovis suur osa saarte elanikest jääda Briti võimu alla.
1. septembril 2019 tabas saari orkaan Dorian, mis põhjustas ulatuslikke purustusi.
Tanja Tuominen

Tanja Tuominen (sündinud 4. juulil 1979) on soome maletaja, naiste rahvusvaheline meister. 
Tuominen on kahekordne Soome naiste malemeister (2012, 2013). Ta mängis 2012. ja 2014. aastal Soome naiskonna koosseisus naiste maleolümpial (esimesel laual).
Anastasia Keinänen

Anastasia Keinänen (sünninimi Anastasia Nazarova; sündinud 4. augustil 2001 Peterburis) on Soome maletaja, naiste rahvusvaheline meister (2024). 
Keinänen on viiekordne Soome naiste malemeister (2015–2019). Esimest korda tuli ta Soome meistriks 14-aastaselt (2015). Ta on mänginud Soome naiskonna koosseisus neljal naiste maleolümpial (2012–2018; esimesel laual 2016. ja 2018. aastal). Ta täitis 2019. aastal teist korda naiste rahvusvahelise meistri normi.
Aprillis 2018. aastal võttis Keinänen osa Sotšis toimunud Venemaa kuni 19. aastaste neidude meistrivõistlustest, kus ta esines Peterburi mängijana ja võitis pronksmedali. Veebruaris 2019 võitis ta pronksmedali Borgarnesis peetud Põhjamaade noorte meistrivõistlustel. 
2023. aastal osales ta koos abikaasa Toivo Keinäneniga Viljandis peetud Ilmar Raua 57. mälestusturniiril, kus saavutas naistest kolmanda koha (üldarvestuses 15. koht). Abikaasa tuli turniiri võitjaks.
Vilka Sipilä

Vilka Sipilä (sündinud 13. detsembril 1987) on soome maletaja, rahvusvaheline meister (2012). 
Sipilä on kahekordne Soome malemeister (2012, 2016). Ta on mänginud Soome võistkonna koosseisus viiel maleolümpial (2010–2018). 2013. aastal täitis ta kahel korral rahvusvahelise suurmeistri normi. FIDE-lt selle nimetuse saamiseks on vaja täita suurmeistri norm veel kolmaski kord.
Duhhovštšina

Duhhovštšina on linn Venemaal Smolenski oblastis, Duhhovštšina rajooni keskus. Asub 57 km Smolenskist kirdes.
Duhhovštšinat on kirjalikult esmamainitud 17. sajandil.
1777. aastal sai linnaõigused. 
Linnas on leivatehas ja puidutööstuse ettevõtted.
1989. aasta rahvaloenduse andmetel oli linnas 5747 elanikku. 2018. aasta alguses oli Duhhovštšinas 4103 elanikku ja 2020. aasta alguses 3909 elanikku. See on üks väiksemaid Venemaa linnu.
Qiyu Zhou

Qiyu Zhou (hiina 周齐宇; sündinud 6. jaanuaril 2000 Jingzhou Shis Hubeis) on hiina päritolu Kanada maletaja, naiste suurmeister (2017). 
Zhou elas koos vanematega kuni 2004. aastani Prantsusmaal, aastatel 2004–2011 Soomes ja alates 2011. aastast elab ta Kanadas Ottawas.
Ta võitis 2008. aastal Vũng Tàus peetud noorte maailmameistrivõistlusel neidude U8-vanuseastmes hõbemedali. 2010. aastal tuli ta 10-aastaselt Soome naiste malemeistriks ja Põhjamaade noorte malemeistriks neidude U10-vanuseastmes. 2014. aastal sai ta Durbanis noorte maailmameistrivõistlustel neidude U14-vanuseastmes kuldmedali. 
2016. aastal võitis Zhou Kanada naiste malemeistrivõistlused, mis oli ühtlasi FIDE tsooniturniir, kust parim pääses 2017. aastal Teheranis toimunud naiste maailmameistrivõistlustele (64 osavõtjat, nokautsüsteem). Zhou sai seal turniiritabelis 54. asetuse. Avaringis kaotas ta Natalja Pogoninale ja 32 parema hulka ei pääsenud.
Zhou on mänginud Kanada naiskonna koosseisus kolmel naiste maleolümpial (2014–2018).